Βασίλειος Βασιλικός

Ο Βασίλειος Αθ. Βασιλικός (1890 - 2 Απριλίου 1977) ήταν Έλληνας δημοσιογράφος και επί πολλά χρόνια βουλευτής Χαλκιδικής και υπουργός.

 Βιογραφία 
Γεννήθηκε στα Ριζά και φοίτησε στο Τουρκικό Λύκειο Ιδαδιέ και στο Πανεπιστήμιο του Χοκούκ.Ελληνικόν who's who, Εκδοτικός Οργανισμός Ελληνικών who's who 1965,  σελ. 59. Εργάστηκε ως δάσκαλος και ως δημόσιος υπάλληλος μέχρι το 1922, οπότε άρχισε να ασχολείται με τη δημοσιογραφία.

Εκτός από τη δημοσιογραφία, ασχολήθηκε και με την πολιτική. Ήταν  υποψήφιος βουλευτής με το Λαϊκόν Κόμμα για πρώτη φορά στις εκλογές του 1926 και έλαβε 288 ψήφους, χωρίς να εκλεγεί. Ωστόσο, εξελέγη βουλευτής στις εκλογές του 1932 και του 1933.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 99 (αριθμ. 174) και με το Λαϊκό Κόμμα το 1935, το 1936 και το 1946.

Στις 8 Μαΐου 1946 διορίστηκε υφυπουργός Γενικός Διοικητής Ανατολικής Μακεδονίας στην κυβέρνηση του Κωνσταντίνου Τσαλδάρη. Παρέμεινε υφυπουργός στις επόμενες κυβερνήσεις του Τσαλδάρη και στην κυβέρνηση Μαξίμου διορίστηκε στο ίδιο υφυπουργείο στις 27 Ιανουαρίου 1947, για να παραιτηθεί στις 17 Φεβρουαρίου του ίδιου χρόνου.

Επανεξελέγη βουλευτής με τον Ελληνικό Συναγερμό το  1951 και το 1952.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 56, αρ. 106). Τέλος, εξελέγη ξανά βουλευτής με την Εθνική Ριζοσπαστική Ένωση, τα έτη 1956, 1958 και 1963. Συνολικά, υπηρέτησε 11 βουλευτικές θητείες.

Στην κυβέρνηση Καραμανλή υπηρέτησε ως υπουργός Βιομηχανίας από τις 15 Οκτωβρίου 1955 ως τις 29 Φεβρουαρίου 1956. 

Από τις 5 Δεκεμβρίου 1949 ως τις 8 Ιανουαρίου 1950 υπηρέτησε ως αντιπρόεδρος της Βουλής.Δημοσθένη Κούκουνα, Οι Έλληνες πολιτικοί 1926-1949, εκδόσεις Μέτρον 1999, σελ. 25.

Απεβίωσε στις 2 Απριλίου 1977 και κηδεύτηκε την επομένη από τον ιερό ναό του Αγίου Γρηγορίου του Παλαμά.Μακεδονία, φύλλο 1977-04-03,  σελ. 3 Ήταν παντρεμένος με τη Μερόπη Βασιλικού και απέκτησε 1 γιο.

 Παραπομπές 

Κατηγορία:Βουλευτές Χαλκιδικής
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υπουργοί Βιομηχανίας
Κατηγορία:Έλληνες υφυπουργοί Γενικοί Διοικητές Ανατολικής Μακεδονίας
Κατηγορία:Αντιπρόεδροι της Βουλής των Ελλήνων